Chalistanas

Chalistanas (pendžabių kalba „tyrųjų žemė“) yra pasiūlyta sikhų religijos žmonių valstybė, kuri būtų įsteigta dabartinio Pandžabo teritorijoje. Indijos Pandžabe sikhai sudaro 60 % žmonių. Dar Pendžabo regioną sudaro ir Pakistano Pandžabas bei Harjana (valstija Indijoje), tačiau Chalistanas iš esmės pretenduoja tik į regiono dalį su sikhų dauguma.

Anksčiau buvo vykdyti taikūs protestai, taip pat ir kariniai veiksmai šiems nepasisekus, nes sikhų religija teigia, kad jei tiesos pasiekti nepavyksta taikiai, reikia iškelti kardus. Indija regiono paleisti nenorėjo, viena priežasčių tam, kaip ir nenorui eiti į jokius kompromisus dėl Kašmyro yra įrodyti, kad nepaisant to, kad Indija buvo sukurta kaip Hinduistų valstybė, ji dabar yra pasaulietiška ir todėl turi teisę valdyti kitų religijų sritis. Per mūšius tarp sikhų ir indų žuvo Indijos karių, buvo suimta apie 100 000 sikhų, įvykdyti keli išpuoliai, kuriuos Indija laiko teroro aktais (lėktuvo sprogdinimas ir kt.), taip pat išpuolis, kurio metu Indijos armija šturmavo švenčiausią sikhų šventyklą ir iššaudė žmones tenai, ką sikhai laiko terorizmu. Pastaruoju metu padėtis ramesnė, lyg ir mažiau sikhų norėtų Chalistano, tačiau ši idėja populiari tarp sikhų užsienyje, nes vienas sikhų guru prieš kelis šimtus metų yra pasakęs, kad be valstybės religija negali judėti pirmyn, o be religijos viskas sunyksta.

Kategorija:Buvę UNPO nariai
Kategorija:Indija
Kategorija:Sikhizmas
Kategorija:Ginčytinos teritorijos